Eddie Ladd

Mae Eddie Ladd (ganwyd 18 Ebrill 1964) yn ddawnswraig a pherfformwraig o Gymru. Mae'n adnabyddus hefyd am gyflwyno rhaglenni cerddoriaeth gyfoes.

 Bywyd cynnar ac addysg 
Enw bedydd Eddie Ladd yw Gwenith Owen.Gareth Bicknell, "Avant-garde Eddie is one of the Ladds; Gareth Bicknell gets to grips with the real and imaginary world of Eddie Ladd", Daily Post (Liverpool), 27 September 2003. Fe'i magwyd ar fferm ger Aberteifi, Gorllewin Cymru. Astudiodd Ddrama a Cherddoriaeth ym Mhrifysgol Aberystwyth a graddiodd yn 1985."Net dancing award for Eddie", BBC Wales News, 3 July 2001.

Ladd oedd cyfenw ei mam cyn priodi a phan ymunodd a'r undeb actio, Equity, fe gofrestrodd yr enw Eddie Ladd am ei fod yn swnio yn "snappy".

 Gyrfa 
Rhwng 1989 a 1991 roedd yn gyflwynydd "dadleuol" y sioe gerddoriaeth Gymraeg Fideo 9 ar S4C. Mae hefyd wedi cyflwyno rhaglen The Slate (yn Saesneg) ar BBC2.

Roedd Ladd yn aelod o'r cwmni perfformio anarchaidd, Brith Gof, am ddeng mlynedd. Teithiodd gyda nhw yn rhyngwladol ar draws Ewrop a De America.

Mae wedi creu ei sioeau a phrosiectau ei hun ers y 1990au. Enillodd ei sioe unigol Club Luz, wobr yng Ngŵyl Caeredin 2003."Triumph for Welsh dancer", WalesOnline, 23 August 2003. Yn 2005 fe'i dewiswyd gan y British Council i gynrychioli'r gorau o theatr Gymreig yng Ngŵyl Caeredin, ynghyd â No Fit State Circus a Volcano Theatre.Hannah Jones, "Flying the arts flag for Wales", Western Mail, 14 July 2005.

Yn 2009 creodd Ladd Ras Goffa Bobby Sands, ddarn theatrig 50 munud o hyd am y streiciwr newyn Bobby Sands. Llwyfannwyd y perfformiad ar beiriant rhedeg anferth ac fe deithiwyd o gwmpas Cymru.Karen Price, "Keep on running", WalesOnline, 2 October 2009. Fe'i perfformiwyd tu allan i Gymru ac fe adolygwyd ei ymddangosiad yn 'The Place', Llundain gan bapur newydd The Independent.Zoe Anderson, "The Bobby Sands Memorial Race, The Place, London" , The Independent, 13 Ebrill 2010.

 Gwobrau a chydnabyddiaeth 
 Cymrodoriaeth NESTA (2001)
 Gwobr Total Theatre Gŵyl Caeredin (2003), am theatr corfforol a gweledol.
 Artist Dawns Gorau - Menyw (perfformiwr a/neu goreograffydd) (2016).

 Cyfeiriadau 

 Dolenni allanol 
 Gwefan swyddogol


Categori:Cyflwynwyr teledu o Gymru
Categori:Dawnswyr o Gymru
Categori:Dawnswyr LHDT
Categori:Genedigaethau 1964
Categori:Merched yr 20fed ganrif o Gymru
Categori:Merched yr 21ain ganrif o Gymru